CELEX: 62021CN0627
Language: fi
Date: 2021-10-11 00:00:00
Title: Asia C-627/21: Ennakkoratkaisupyyntö, jonka Curtea de Apel Alba Iulia (Romania) on esittänyt 11.10.2021 – S.H. v. Administraţia Judeţeană a Finanţelor Publice Sibiu ja Direcţia Generală Regională a Finanţelor Publice Braşov

10.5.2022   
            
            
               FI
            
            
               Euroopan unionin virallinen lehti
            
            
               C 191/6
            
         
      Ennakkoratkaisupyyntö, jonka Curtea de Apel Alba Iulia (Romania) on esittänyt 11.10.2021 – S.H. v. Administraţia Judeţeană a Finanţelor Publice Sibiu ja Direcţia Generală Regională a Finanţelor Publice Braşov
      (Asia C-627/21)
      (2022/C 191/08)
      Oikeudenkäyntikieli: romania
      
         Ennakkoratkaisua pyytänyt tuomioistuin
      
      Curtea de Apel Alba Iulia
      
         Pääasian asianosaiset
      
      
         Valittaja: S.H.
      
         Vastapuolet: Administraţia Judeţeană a Finanţelor Publice Sibiu ja Direcţia Generală Regională a Finanţelor Publice Braşov
      
         Ennakkoratkaisukysymykset
      
      Voidaanko arvonlisäverotuksen neutraalisuuden periaatetta sekä direktiivin 2006/112/EY (1) [johdanto-osan 30 perustelukappaletta ja] 16, 184, 186, 187, 188 ja 192 artiklaa tulkita siten, että ne sopivat yhteen tuotantotavaroiden perusteella vähennettävän veron oikaisua koskevien kansallisten säännösten kanssa (erityisesti verokoodeksista annetun lain nro 227/2015 (Legea nr. 227/2015 privind Codul fiscal) 305 §:n 4 momentin a kohdan, hallituksen asetuksella nro 1/2016 hyväksyttyjen ja verokoodeksin 305 §:n 4 momentin a kohdan ja 316 §:n 11 momentin e kohdan säännösten mukaisesti annettujen verokoodeksin täytäntöönpanosäännösten (Normele metodologice de aplicare a Legii nr. 227/2015 privind Codul fiscal) 79 kohdan 14 alakohdan b alakohdan kanssa) ja sellaisen verohallinnon käytännön kanssa, jolla heikennetään tuotantotavaroiden hankinnasta maksetun arvonlisäveron alkuperäistä vähennyskelpoisuutta velvoittamalla verovelvollinen tekemään vähennyskelpoista arvonlisäveroa koskeva negatiivinen oikaisu sillä perusteella, että veroviranomainen on viran puolesta kumonnut verovelvollisen rekisteröitymisen arvonlisäverovelvollisten rekisteriin tietyksi ajanjaksoksi sen vuoksi, että verovelvollisella ei ole ollut liiketoimintaa, siltä ajanjaksolta, jolloin tuotantotavarat eivät ole olleet palveluiden tarjoamisen tai tavaroiden luovuttamisen kohteena niiden ajankohtien välillä, kun kumoaminen viran puolesta tehtiin ja kun verovelvollinen rekisteröityi uudelleen arvonlisäverovelvolliseksi?
      
         (1)  Yhteisestä arvonlisäverojärjestelmästä 28.11.2006 annettu neuvoston direktiivi 2006/112/EY (EUVL 2006 L 347, s. 1).